גרג ואן אוורמט

חיים אישיים

ואן אוורמט נולד לתוך משפחה של רוכבים, אביו, רולנד ואן אוורמט, היה רוכב קלאסיקות בכיר כמוהו. סבו מצד אביו, איימה ואן אוורמט, גם היה רוכב. וגם סבו מצד אמו, קמיל בוייסה, עסק ברכיבה מקצוענית.
גרג ואן אוורמט החל לעסוק ברכיבה בגיל 19.

מאפיינים כרוכב

ואן אוורמט מתמחה בקלאסיקות ובמרוצים חד יומיים, ושם יתרונותיו הפיזיים באים לידי ביטוי בצורה הטובה ביותר. וגם רוב הישגיו הגיעו במרוצים אלו. אך הוא מסוגל להתבטא גם במרוצים בעל תוואי מישורי לחלוטין, ונחשב לספרינטר טוב, אך לא ברמה של הספרינטרים הבכירים.

2005

ואן אוורמט התחרה במרוצים עד גיל 23 בבלגיה, כגון הרונדה ון פלנדרן עד גיל 23, הלייז'–בסטון–לייז' עד גיל 23, ומרוצים נוספים. ברונדה ון פלנדרן עד גיל 23 הגיע במקום ה-8, ובלייז' בסטון לייז' הגיע במקום ה-15. הוא התחרה בפלש ארדנס, וסיים במקום ה-8. באליפות אירופה עד גיל 23 שהתרחשה ברוסיה, סיים גם במקום ה-8.

2006

ואן אוורמט הצטרף לקבוצת בודיסול ששייכת לדרג הקונטיננטל. בעקבות כך מניין מרוציו עלה. הוא פתח את העונה עם ניצחון במרוץ החד יומי, קאטקורס. וסיים 14 ברונדה ון פלנדרן עד גיל 23, בג'ירו דל רגיוני, סיים במקום ה-8 הכללי. הוא התחרה בטור של בלגיה, בו התחרו קבוצות ורוכבים בכירים, וסיים במקום ה-41 הכללי. הוא ניצח במרוץ הווילטרופי יונג מאר, וזכה באליפות בלגיה עד גיל 23. אך באליפות אירופה עד גיל 23, סיים רק במקום ה-64. הוא התחרה גם באליפות העולם עד גיל 23, וסיים במקום ה-57.

2007

ואן אוורמט הצטרף לקבוצת פרידקטור לוטו (כיום לוטו סודאל), וניצח את הקטע ה-5 של הטור של קטר. הוא סיים רביעי במרוץ הנוקר קורס, ושלישי במרוץ הרונדה ון הט גרון הרט.
הוא ניצח את הקטע השני בטור של וואלני, וניצח את המרוץ החד יומי הגרמני, רונדה אום דיי היינלייט. וגם את מרוץ הזיכרון של ריק ואן סטינברגן. באליפות העולם שנערכה בשטוטגרט, סיים במקום ה-57.

2008

ואן אוורמט ניצח את הקטע ה-3 של הטור של בלגיה, ואת הקטע ה-3 בטור של וואלני. בנוסף לכך, ניצח את הקטע השני של הטור ד'לאן. הוא נבחר לראשונה לגראנד טור, כאשר באוגוסט התחרה בוואלטה אספנייה, ואף ניצח את הקטע ה-9 וזכה בקטגוריית המאיצים.
באליפות העולם שנערכה באיטליה, סיים במקום ה-17.

2009

ואן אוורמט סיים שני בקטע ה-5 של הוואלטה אלגראבה, וסיים רביעי באומלופ הט ניוסבלד. הוא סיים במקום ה13 במילאנו - סן רמו, ונבחר בהמשך העונה לטור דה סוויס, התוצאה הטובה ביותר שלו הייתה מקום 6 בקטע ה-3. הוא הגיע רביעי במרוץ החד יומי, האלה - אינגואיגם, והגיע באותו מיקום באליפות בלגיה. הוא נבחר לטור דה פראנס לראשונה בקריירתו, והתוצאות הטובות ביותר שלו היו מקומו ה-4 בקטע ה-19, ומקומו ה-7 בקטע ה-9. הוא סיים במקום ה-86 הכללי.
באליפות העולם שנערכה במנדריסיו, סיים במקום ה-44.

2010

ואן אוורמט סיים 7 בקטע נגד השעון בטור של עומאן, וסיים במקום ה-13 בסטראדה ביאנקה. הוא סיים 12 בדירוג הכללי של טירנו - אדריאטיקו, 11 בדוואר דור פלנדרן, ו-8 בחץ ברמבנט. בטור של שווייץ, סיים בקטע ה-6 במקום השלישי. במרוץ ההאלה אינגואיגם, סיים במקום ה-3. באליפות בלגיה הגיע במקום הרביעי, בקלאסיקה סן סבסטיאן, הגיע במקום ה-11. הוא התחרה שוב בוואלטה אספנייה, וסיים במקום ה-3 בקטע ה-10 וה-18. באליפות העולם שהתקיימה בגילונג (אוסטרליה), סיים במקום ה-5. ואן אוורמט חתם את עונתו עם המקום ה-15 בג'ירו די לומברדיה.

2011

בעונת 2011 ואן אוורמט הצטרף לקבוצת בי.אמ.סי  מדרג הוורלד טור. הוא סיים 9 בסטראדה ביאנקה, 9 במילאנו - סן רמו, ו-7 בלייז'–בסטון–לייז'. הוא סיים 2 בדירוג הכללי של הטור של בלגיה. וניצח את הקטע ה6 של הטור של אוסטריה. הוא ניצח את הקטע ה5 של הטור דה וואלני, ובעקבות כך גם את המרוץ כולו. הוא סיים 2 בקלאסיקה סן סבסטיאן. ואן אוורמט נבחר לוואלטה אספנייה, והתוצאה הטובה ביותר שלו הייתה המקום ה-7 בקטע ה-12. הוא ניצח במרוץ הפריז - טור, סיים במקום השני בגראן - פימונטה, ובמקום ה-12 בג'ירו די לומברדיה.

2012

ואן אוורמט סיים שני בקטע הראשון של הוואלטה או אלגראבה, וסיים חמישי באומלופ הט ניוסבלד, ו-5 בסטראדה ביאנקה. הוא סיים רביעי ברונדה ון פלנדרן, ו-5 בחץ ברמבנט. בנוסף לכך סיים 2 בגראנד פרי של קוויבק, ו-2 בגראנד פרי של וואלני. סגר את עונתו עם מקום 6 בפריז - טור.

2013

ואן אוורמט היה חלק מסגל קבוצתו שניצחה בנגד השעון הקבוצתי. הוא סיים חמישי באומלופ הט ניוסבלד, ו-6 בסטראדה ביאנקה. הוא סיים שלישי בגנט - וולגם, שביעי ברונדה ון פלנדרן, רביעי בפריז - רובה ו-6 בחץ ברמבנט. 
הוא סיים שביעי באליפות בלגיה, וניצח את הקטע ה-3 וה-5 בטור של וואלני, ובעקבות כך ניצח גם בדירוג המאיצים ואת הדירוג הכללי. הוא ניצח את הקטע הראשון של הטור של יוטה, וסיים 3 בגרנד פרי קוויבק, ו-4 בגרנד פרי מונטריאול.

2014

ואן אוורמט סיים שני באומלופ הט ניוסבלד, ושני ברונדה ון פלנדרן, לאחר שרק פביאן קנצ'לרה היה מהיר ממנו בספרינט. הוא נבחר שוב לטור דה פראנס, וסיים במקום ה-2 בקטע השני, ובמקום ה-3 בקטע ה-9. ואן אוורמט השיג 153 נקודות, שהספיקו לו למקום ה-9 (קטגוריית המאיצים). הוא סיים 8 בקלאסיקה סן סבסטיאן, וניצח את הקטע ה-5 בטור של אנקו. הוא ניצח את הגראנד פרי וואלני, ואת הפרימוס קלאסיק אימפאניס. ואן אוורמט סיים במקום ה-5 באליפות העולם בפונפראדה (ספרד).

2015

ואן אוורמט סיים 6 באומלופ הט ניוסבלד, והשיג את התוצאה הטובה ביותר שלו בסטראדה ביאנקה, כאשר סיים במקום השני.
בטירנו - אדריאטיקו, ניצח את הקטע ה-3 וסיים 5 בקטגוריית המאיצים. ברונדה ון פלנדרן, סיים בפעם השנייה ברציפות על הפודיום, כאשר הגיע במקום ה-3. הוא סיים על הפודיום גם בפריז - רובה, וסיים 5 במרוץ אמסטל גולד. בטור של בלגיה, ניצח את הקטע האחרון ואת המרוץ כולו. באליפות בלגיה, סיים במקום ה-3. הוא השתתף בפעם השלישית בטור דה פראנס, וניצח את הקטע ה-13 לאחר שהקדים את פטר סאגאן. אך לא סיים את הקטע ה16, ובכך פרש מהמרוץ. זה היה הגראנד טור הראשון והיחיד בקריירה שואן אוורמט התחיל לא סיים. הוא סיים 3 במרוץ הפריז - טור.

2016

לאחר שנים של ניסיונות, הצליח סוף סוף גרג ואן אוורמט לנצח את מרוץ האומלופ הט ניוסבלד, כשהוא מקדים את פטר סאגאן וטיש בנוט. הוא סיים במרוץ הסטראדה ביאנקה במקום ה-6, בטירנו - אדריאטיקו, ניצח ואן אוורמט את הקטע ה-6 והיה חלק מסגל קבוצתו שניצחה את נגד השעון הקבוצתי, בעקבות כך, ואן אוורמט ניצח את המרוץ כולו. במילאנו - סן רמו הגיע במקום השישי, לאחר שארנו דמאר ניצח. הוא סיים 9 בגנט - וולגם, וסיים 3 באליפות בלגיה. בקטע ה-5 של הטור דה פראנס, ניצח את הקטע לאחר שברח לתומאס דה חנט, וניצח את הקטע. הוא סיים 5 בקלאסיקה סן סבסטיאן, אך באולימפיאדת ריו, ניצח את מקצה אופני הכביש, לאחר שגבר על יאקוב פוגלסן ועל רפא מייקה בספרינט. לאחר מכן, סיים שני בגרנד פרי קוויבק, וניצח את גרנד פרי מונטריאול.

2017

ואן אוורמט הגן על תוארו כמנצח האומלופ הט ניוסבלד, כאשר ניצח שוב. גם הפעם פטר סאגאן היה שני, וספ ואנמרקה סגר את הפודיום. הוא סיים 7 בקורן - בריסל - קורן, ושני בסטראדה ביאנקה. הוא ניצח את מרוץ הגנט - וולגם, ואת הE3 בינקבנק קלאסיק. בנוסף לכך, ניצח גם את מרוץ הפריז - רובה, והיה קרוב להשלים רצף חלומי שכמוהו לא נראה כבר שנים, ולנצח גם את הרונדה ון פלנדרן, אך בסוף סיים שני, אחרי פיליפ ז'ילבר. בנוסף לכך, סיים 11 במרוץ אמסטל גולד, ובמקום ה-12 בלייז'–בסטון–לייז'. הוא ניצח את הקטע ה2 וה4 בטור של לוקסמבורג, ובעקבות כך ניצח את הדירוג הכללי ואת דירוג המאיצים. הוא התחרה שוב בטור דה פראנס, והתוצאה הבכירה שלו הייתה מקום 2 בקטע ה-14, אחרי מייקל מת'יוס. באליפות העולם שהתקיימה בברגן, סיים במקום ה-6.

2018

בעונה זו, ניצח את הקטע ה3 בטור של עומאן.
הוא סיים 3 בE3 בינקבנק קלאסיק, 14 בגנט - וולגם, 8 בדוואר דור פלנדרן, 5 ברונדה ון פלנדרן, 4 בפריז - רובה, ו14 במרוץ אמסטל גולד. הוא ניצח את הטור של יורקשיר וגם את קטגוריית המאיצים בו. הוא השתתף בטור דה פראנס בפעם השישית, ולאחר שקבוצתו ניצחה את נגד השעון הקבוצתי בקטע ה-3, עבר ללבוש את החולצה הצהובה. עליה שמר עד הקטע ה-11, ואף הגדיל את הפער בקטע ה-9. בסופו של דבר סיים במקום ה-28 הכללי. הוא סיים 4 בקלאסיקה סן סבסטיאן. 2 בגרנד פרי קוויבק ו-3 בגרנד פרי מונטריאול.

2019 (קבוצת CCC)

בעונת 2018, הבעלים של קבוצת בי.אמ.סי (בה רכב ואן אוורמט במשך עונות 2011–2018) נפטר, ועקב כך הקבוצה נשארה ללא מקור מימון והייתה מיועדת לסגירה. בסופו של דבר, קבוצת CCC הפולנית מדרג הפרו קונטיננטל, למעשה התמזגה איתה אך בפועל הקבוצה שינתה את פנייה לגמרי, וקבוצת CCC היא מרכז השליטה. בעקבות כך, שמה של הקבוצה שונה בהתאם. ואן אוורמט ועוד רוכבים מעטים מבי.אמ.סי, נשארו בקבוצה. 
בעונה עצמה, ואן אוורמט ניצח את הקטע השני והשלישי של לוקסמבורג ואת המרוץ כולו, בנוסף לכך ניצח את הקטע השלישי של וואלטה ולנסיה. התוצאה הבכירה שלו בקלאסיקות האביב, הייתה המקום ה-3 ב-E3 בינקבנק קלאסיק. הוא ניצח את הקטע הרביעי בטור של יורקשיר, ובטור דה פראנס, ההישג הבכיר שלו היה מקומו ה-3 בקטע ה-17. אך בקטע הראשון לקח את מרבית הנקודות על מלך ההר, ולבש את החולצה המנוקדת בקטעים 2–3. ואן אוורמט ניצח את המרוץ החד יומי הקנדי, גרנד פרי מונטריאול.